**Lehetőség a Kitörésre Alapítvány** 1034 Budapest, Bécsi út 130. I/2.
Fővárosi Törvényszék végzésének ügyszáma: Pk.60491/2013
Nyílvántartási sorszám: 01-01-0011798

**Az általános adatvédelmi rendelet (GDPR) az Európai Unió új adatvédelmi rendelete alpján készült belső szabályzata**

Jelen módosítás érvényes: 2018.05.25-től

Érvénybe helyezte: Nébald Alexandra Dalma a kuratórium elnöke, képviselő

Tartalom

[1. Az Adatvédelmi szabályzat célja, alapelvei 3](#_Toc355569636)

[2. GDPR érvényesítése,kifejezései,biztonsági előírásai 4](#_Toc355569637)-5

[3. GDPR által bevezetett legfontosabb változások 6](#_Toc355569638)

[4. GDPR hatályba lépésének dátuma és büntetés mértéke 7](#_Toc355569639)

[5. Adatvédelmi szabályzat 8-15](#_Toc355569640)

Az általános adatvédelmi rendelet **GDPR** *(General Data Protection Regulation)* az Európai Unió új adatvédelmi rendelete. **Célja**, hogy a természetes személyek számára nagyobb fokú rendelkezést biztosítson személyes adataik felett. Ennek érdekében új kötelezettségeket ró azokra a szervezetekre, amelyek adatokat gyűjtenek, kezelnek vagy elemeznek – akkor is, ha a szervezet az EU-n kívül működik.

**A GDPR számos kötelezettséget fogalmaz meg a személyes adatokat gyűjtő vagy feldolgozó szervezetekre vonatkozóan. A legfontosabb a hat alapelv betartása:**

* Átláthatóság, méltányosság és a jogszabályok betartása a személyes adatok használata és kezelése terén
* A személyes adatok kezelésének korlátozása a meghatározott, egyértelmű és jogszerű célokra
* Kizárólag az adott célhoz minimálisan szükséges mennyiségű személyes adat gyűjtése és tárolása
* Az adatok pontosságának garantálása, valamint lehetőség biztosítása az adatok módosítására és törlésére
* A személyes adatok tárolásának korlátozása
* A személyes adatok biztonságának, sértetlenségének és bizalmasságának garantálása

**Mi számít személyes adatnak?**

Bármilyen olyan információ, amely közvetve vagy közvetlenül alkamas az adatgyűjtés alanyainak beazonosítására. Személyes adatnak minősül például az illető neve, fényképe, e-mail címe, banki adatai, szociális médiára posztolt bejegyzései, egészségügyi adatai vagy akár egy IP cím is.

**A GDPR a szervezetek mérettől és tevékenységi körétől függetlenül érvényes azokban az esetekben, ha:**

* személyes adatok kezelése történik egy, az EU-ban bejegyzett szervezet tevékenységének részeként (függetlenül attól, hogy hol történik az adatkezelés)
* az EU-ban élő természetes személyek személyes adatait kezeli egy EU-n kívüli szervezet, amennyiben az adatfeldolgozás az egyéneknek kínált árucikkekhez vagy szolgáltatásokhoz kapcsolódik, illetve alkalmas e személyek viselkedésének figyelésére
* A GDPR a „személyes adatok” gyűjtésére, tárolására, felhasználására és megosztására vonatkozik. A GDPR rendkívül tágan határozza meg a személyes adatok körét: minden olyan adat személyes adatnak számít, amely egy azonosított vagy azonosítható természetes személyhez kapcsolódik, így ide tartozhat például egy IP-cím, értékesítési adatbázis, ügyfélszolgálati információk, visszajelzésként küldött űrlapok és számtalan hasonló adat is.

**A GPDR 4. cikke definiálja a jogszabályban használt kifejezéseket. A legfontosabbak:**

* ***Kezelő***. A kezelő az a természetes vagy jogi személy, hatóság, ügynökség vagy más szerv, amely önállóan vagy másokkal közösen meghatározza, hogy hogyan és miért dolgozzák fel az adatokat.
* ***Feldolgozó***. A feldolgozó az a természetes vagy jogi személy, hatóság, ügynökség vagy más szerv, amely a kezelő megbízásából személyes adatokat dolgoz fel.
* ***Személyes adatok***. Bármilyen információ, amely egy azonosított vagy azonosítható természetes személyhez (az „érintett személyhez”) köthető. A személyek azonosítására az őket közvetlenül vagy közvetve meghatározó azonosítók (például név, azonosítószám, helyadatok vagy online azonosítók) vagy fizikai, pszichológiai, genetikai, mentális, gazdasági, kulturális vagy társadalmi identitásukhoz tartozó tényezők alkalmasak.
* ***Feldolgozás***. A személyes adatokon vagy azok készletein automatikus módon vagy manuális eljárásokkal végzett műveletek vagy műveletsorok. A műveletek közé tartozhat a gyűjtés, a rögzítés, a rendszerezés, a tárolás és más eljárások.
* ***Anonimizálás***. A személyes adatok olyan módon történő kezelése, hogy azok a továbbiakban csupán kiegészítő információk segítségével legyenek egy adott érintett személyhez köthetőek, amennyiben a kiegészítő információk külön kerülnek tárolásra.

**Milyen biztonsági előírásokat tartalmaz a GDPR?**

A GDPR előírja a személyes adatok biztonságát garantáló megoldások alkalmazását a szervezetek számára. Ezek között „szervezeti megoldások” (például a szervezeten belül a személyes adatokhoz hozzáférő személyek számának korlátozása) és „technikai megoldások” (például az adatok titkosítása) egyaránt szerepel.

A GDPR nem ad meg és nem ír elő konkrét biztonsági lépéseket a szervezetek számára, ezek körét a szervezeteknek kell meghatározniuk a gyűjtött személyes adatok jellege, érzékenysége, valamint feldolgozásának kockázata és más tényezők alapján.

Számos különböző típusú biztonsági kockázatot kell számításba venni. Gyakori veszélynek számít a fizikai behatolás, a rosszindulatú alkalmazottak, a véletlen adatszivárgás és az internetes betörés. A megfelelést segíti, ha a szervezetek felállítanak egy kockázatkezelési tervet és meghatározzák a kockázatmérséklési lépéseket, mint például jelszavas védelem, auditnaplók és titkosítás bevezetés.

**Mit ír elő a GDPR az adatokat érintő biztonsági incidensek esetére?**

A GDPR a „személyes adatokra vonatkozó biztonsági incidenst” a következő módon definiálja: „olyan biztonsági incidens, amely az átvitel alatt álló, tárolt vagy feldolgozott személyes adatok véletlen vagy törvénytelen megsemmisüléséhez, elvesztéséhez, módosulásához, engedély nélküli nyilvánosságra kerüléséhez vagy az adatokhoz való jogosulatlan hozzáféréshez vezet.”

Ilyen incidens esetén a szervezet köteles az észleléstől számított 72 órán belül értesíteni a hatóságokat. Ha az incidens jelentős kockázatot vagy kárt jelenthet az ügyfeleknek (az „érintett személyeknek”), a hatóság mellett őket is köteles tájékoztatni az esetről.

**Mit jelent a szervezetek „átláthatósága”.**

Ez azt jelenti, hogy a szervezetnek őszintén és egyértelműen el kell magyaráznia, hogy miért és hogyan kezeli az emberek adatait. A GDPR lefekteti, hogy miket kötelező közölni a személyekkel a személyes adataik feldolgozásáról. Többek között az alábbiakról kell tájékoztatnia az ügyfeleket:

* Milyen célból kezeli személyes adataikat.
* Milyen hosszú ideig fogja tárolni ezeket az adatokat (illetve, hogy milyen feltételeket használ annak megállapításához, hogy milyen hosszú ideig szükséges tárolni az adatokat).
* Kivel fogja megosztani a személyes adatokat; és hogy
* A személyes adatok kikerülnek-e az Európai Gazdasági Térség területéről.

Ezeket az információkat érthető és könnyen elérhető módon kell az ügyfél rendelkezésére bocsátani.

**A GDPR által bevezetett legfontosabb változások**

**Személyes adatvédelem**

Az egyéneknek joga van:

* Hozzáférni személyes adataikhoz, és exportálni azokat
* Törölni személyes adataikat
* Javítani a személyes adatokban talált hibákat
* Kifogást emelni személyes adataik kezelése ellen

**Szabályozás és értesítések**

A vállalatok és szervezetek kötelesek:

* Megfelelő biztonsági megoldásokat alkalmazni a személyes adatok védelmére
* Értesíteni a hatóságokat a személyes adatokat érintő biztonsági incidensekről
* Hozzájárulást kérni a személyes adatok gyűjtéséhez és kezeléséhez
* Részletesen rögzíteni az adatkezelési tevékenységeket

**Átláthatóság**

A vállalatok és szervezetek kötelesek olyan szabályzatokat alkalmazni, amelyek:

* Egyértelmű tájékoztatást biztosítanak az adatgyűjtésről
* Leírják, hogy miért és mikor történik a személyes adatok feldolgozása
* Meghatározzák az adatmegőrzésre és -törlésre vonatkozó szabályokat

**IT és képzés**

A vállalatok és szervezetek kötelesek lesznek:

* Alkalmazottaikat továbbképezni az adatvédelmi és -biztonsági jó gyakorlatokból
* Átvilágítani és frissíteni adatvédelmi irányelveiket
* Szükség esetén adatvédelmi tisztviselőt alkalmazni
* Az előírásoknak megfelelő beszállítói szerződéseket kidolgozni

**Mikor lép hatályba a GDPR?**

A GDPR 2018. május 25-én lép hatályba.

**Mi történik, ha egy szervezet nem teljesíti a GDPR előírásait?**

A jogszabály súlyos megsértése esetén akár 20 millió euró vagy a szervezet éves globális bevételének négy százalékának megfelelő összegű büntetés is kiszabható (amelyik nagyobb). Ezenfelül a GDPR feljogosítja a fogyasztókat (és a képviseletükben eljáró szervezeteket), hogy polgári pert indítsanak a GDPR-t megszegő szervezetek ellen.

**Adatvédelmi Szabályzat**

**1. BEVEZETÉS**

A **Lehetőség a Kitörésre Alapítvány**. (a továbbiakban: Adatkezelő) tevékenysége során fokozottan ügyel a személyes adatok védelmére, a kötelező jogi rendelkezések betartására, a biztonságos és tisztességes adatkezelésre. A Lehetőség a Kitörésre Alapítvány elkötelezett ügyfelei és partnerei személyes adatainak védelmében, kiemelten fontosnak tartja ügyfelei információs önrendelkezési jogának tiszteletben tartását. A Lehetőség a Kitörésre Alapítvány a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

**Az Adatkezelő adatai:**

**Cégnév: Kurátor Alap-és Alapítványkezelő Kft.**

**Cégjegyzékszám: 01-09-061707**

**Székhely: 1054 Budapest, Tüköry u. 3.**

**Adószám: 10235856-2-41**

**Lehetőség a Kitörésre Alapítvány**

**Székhely: 1034 Budapest, Bécsi út 130. I/2.
Fővárosi Törvényszék végzésének ügyszáma: Pk.60491/2013
Nyílvántartási sorszám: 01-01-0011798**

**Tündérvirág Mozgás Kuckó**

**Telephely: 1033 Budapest, Harang utca 4.**

Az Adatkezelő a rendelkezésére bocsátott személyes adatokat minden esetben a hatályos magyar és európai jogszabályoknak és etikai elvárásoknak eleget téve kezeli, minden esetben megteszi azokat a technikai és szervezési intézkedéseket, amelyek a megfelelő biztonságos adatkezeléshez szükségesek.

A jelen szabályzat a következő hatályos jogszabályok alapján került kialakításra:

• 1995. évi CXIX. tv. a kutatás és a közvetlen üzletszerzés célját szolgáló név- és lakcímadatok kezeléséről

• 2001. évi CVIII. tv. az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről

• 2008. évi XLVIII. tv. a gazdasági reklámtevékenység alapvető feltételeiről és egyes korlátairól

• 2011. évi CXII törvény az információs önrendelkezési jogról és az infoszabadságról

• 2016/679/EU Rendelet (2016. április 27.) a természetes személyeknek a személyes adatok kezelésetekintetében történő védelméről és az ilyen adatok szabad áramlásáról, valamint a 95/46/EK Rendelet hatályon kívül helyezéséről

Az Adatkezelő vállalja a Jelen szabályzat egyoldalú betartását és kéri, hogy ügyfelei is fogadják el a szabályzat rendelkezéseit. Az adatkezelő fenntartja magának a jogot, hogy az adatvédelmi szabályzatot megváltoztassa, ez esetben a módosított szabályzatot nyilvánosan közzéteszi ügyfelei részére.

**2. ÉRTELMEZŐ RENDELKEZÉSEK**

Szabályzatunkban az adatvédelmi szakkifejezések a következő jelentéssel bírnak:

**Személyes adat**: bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. A személy különösen akkor tekinthető azonosíthatónak, ha őt – közvetlenül vagy közvetve – név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet.

**Hozzájárulás**: az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adat - teljes körű vagy egyes műveletekre kiterjedő – kezeléséhez.

**Tiltakozás**: az érintett nyilatkozata, amellyel személyes adatának kezelését kifogásolja, és az adatkezelés megszüntetését, illetve a kezelt adat törlését kéri.

**Adatkezelő**: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az Adatfeldolgozóval végrehajtatja.

**Adatkezelés**: az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy kép- felvétel készítése, valamint a személy azonosítására alkalmas fizikai jellemzők rögzítése.

**Adattovábbítás**: az adat meghatározott harmadik személy számára történő hozzáférhetővé tétele.

**Nyilvánosságra hozatal**: az adat bárki számára történő hozzáférhetővé tétele.

**Adattörlés**: az adat felismerhetetlenné tétele oly módon, hogy a helyreállítása többé nem lehetséges.

**Adatmegjelölés**: az adat azonosító jelzéssel ellátása annak megkülönböztetése céljából.

**Adatzárolás**: az adat azonosító jelzéssel ellátása további kezelésének végleges vagy meghatározott időre történő korlátozása céljából.

**Adatmegsemmisítés**: az adatot tartalmazó adathordozó teljes fizikai megsemmisítése.

**Adatfeldolgozás**: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adaton végzik.

**Adatfeldolgozó**: az a természetes vagy jogi személy, illetve jogi személyiséggel nem rendelkező szervezet, aki vagy amely szerződés alapján - beleértve a jogszabály rendelkezése alapján kötött szerződést is – adatok feldolgozását végzi.

**Adatállomány**: az egy nyilvántartásban kezelt adatok összessége.

**Harmadik személy:** olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel vagy az adatfeldolgozóval.

**EGT-állam**: az Európai Unió tagállama és az Európai Gazdasági Térségről szóló megállapodásban részes más állam, továbbá az az állam, amelynek állampolgára az Európai Unió és tagállamai, valamint az Európai Gazdasági Térségről szóló megállapodásban nem részes állam között létrejött nemzetközi szerződés alapján az Európai Gazdasági Térségről szóló megállapodásban részes állam állampolgárával azonos jogállást élvez.

**Harmadik ország**: minden olyan állam, amely nem EGT-állam.

**Adatvédelmi incidens**: személyes adat jogellenes kezelése vagy feldolgozása, így különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés.

**3. ADATKEZELÉSI ALEPELVEK**

Személyes adat akkor kezelhető, ha ahhoz az érintett hozzájárul, vagy azt törvény vagy – törvény felhatalmazása alapján, az abban meghatározott körben – helyi önkormányzat rendelete elrendeli. Személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig.

A személyes adatok akkor továbbíthatók, valamint a különböző adatkezelések akkor kapcsolhatók össze, ha az érintett ahhoz hozzájárult, vagy törvény azt megengedi, és ha az adatkezelés feltételei minden egyes személyes adatra nézve teljesülnek.

Személyes adat az országból – az adathordozótól vagy az adatátvitel módjától függetlenül – harmadik országban lévő adatkezelő vagy adatfeldolgozó részére akkor továbbítható, ha ahhoz az érintett kifejezetten hozzájárult, vagy azt törvény lehetővé teszi, és a harmadik országban az átadott adatok kezelése, illetőleg feldolgozása során biztosított a személyes adatok megfelelő szintű védelme.

Kötelező adatkezelés esetén az adatkezelés célját és feltételeit, a kezelendő adatok körét és megismerhetőségét, az adatkezelés időtartamát, valamint az adatkezelő személyét az adatkezelést elrendelő törvény határozza meg.

Törvény közérdekből – az adatok körének kifejezett megjelölésével – elrendelheti a személyes adat nyilvánosságra hozatalát. Minden egyéb esetben a nyilvánosságra hozatalhoz az érintett hozzájárulása, különleges adat esetében írásbeli hozzájárulása szükséges. Kétség esetén azt kell vélelmezni, hogy az érintett a hozzájárulását nem adta meg.

Az érintett hozzájárulását megadottnak kell tekinteni az érintett közszereplése során általa közölt vagy a nyilvánosságra hozatal céljából általa átadott adatok tekintetében.

Az érintett kérelmére indult eljárásban a szükséges adatainak kezeléséhez való hozzájárulását vélelmezni kell. Erre a tényre az érintett figyelmét fel kell hívni.

Az érintett a hozzájárulását az Adatkezelővel írásban kötött szerződés keretében is megadhatja a szerződésben foglaltak teljesítése céljából. Ebben az esetben a szerződésnek tartalmaznia kell minden olyan információt, amelyet a személyes adatok kezelése szempontjából az érintettnek ismernie kell, így különösen a kezelendő adatok meghatározását, az adatkezelés időtartamát, a felhasználás célját, az adatok továbbítását, adatfeldolgozó igénybevételét. A szerződésnek félreérthetetlen módon tartalmaznia kell, hogy az érintett aláírásával hozzájárul adatainak a szerződésben meghatározottak szerinti kezeléséhez.

A személyes adatok védelméhez fűződő jogot és az érintett személyiségi jogait – ha törvény kivételt nem tesz – az adatkezeléshez fűződő más érdekek, ideértve a közérdekű adatok nyilvánosságát is, nem sérthetik.

**4. AZ ADATKEZELÉS ALAPJAI**

Az Adatkezelő a tevékenységei során a személyes adatok kezelése minden esetben törvényen vagy önkéntes

hozzájáruláson alapul. Egyes esetekben az adatkezelés, hozzájárulás hiányában egyéb jogalapon vagy a

rendelet 6. cikkén nyugszik.

Az Adatkezelő tevékenységéhez az alábbi Adatfeldolgozók közreműködését és szolgáltatásait veszi igénybe:

**Az Adatkezelő adatai:**

**Cégnév: Kurátor Alap-és Alapítványkezelő Kft.**

**Cégjegyzékszám: 01-09-061707**

**Székhely: 1054 Budapest, Tüköry u. 3.**

**Adószám: 10235856-2-41**

**Továbbított adatok köre**: az alapítvány kuratóriumának tagjaira vonatkozó személyes adatai, (születési név, lakcím, anyja neve, telefonos elérhetőség, e-mail-es elérhetőség) alapítványra vonatkozó dokumentumok, adatok és könyvelési feladatokhoz szükséges dokumentumok, adatok, szabályzatok

**Az adattovábbítás célja**: könyvelési feladatok ellátása, bejelentési kötelezettségek, az alapítvánnyal kapcsolatos mindenféle feladatok ellátása

**5. TECHNIKAI ADATOK**

Az Adatkezelő a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

* az arra feljogosítottak számára hozzáférhető (rendelkezésre állás);
* hitelessége és hitelesítése biztosított (adatkezelés hitelessége);
* változatlansága igazolható (adatintegritás);
* a jogosulatlan hozzáférés ellen védett (adat bizalmassága) legyen.

Az Adatkezelő az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés ellen.

Az Adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt.

Az Adatkezelő az adatkezelés során megőrzi

* a titkosságot: megvédi az információt, hogy csak az férhessen hozzá, aki erre jogosult;
* a sértetlenséget: megvédi az információnak és a feldolgozás módszerének a pontosságát és teljességét;
* a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

**5. AZ ADATKEZELÉS BIZTONSÁGA**

A <http://lehetosegakitoresre.hu> weboldal.

A [www.tunderviragmozgaskucko.hu](http://www.tunderviragmozgaskucko.hu) weboldal.

**A weboldalak üzemeltetője:**

Kőszegi Krisztián

elérhetősége: koszegi.krisztian@gmail.com

Az Adatkezelő az adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. Az Adatkezelő a szerver üzemeltetőivel együtt olyan technikai, szervezési és szervezeti intézkedésekkel gondoskodik az adatok biztonságáról, ami az adatkezeléssel kapcsolatban jelentkező kockázatoknak megfelelő védelmi szintet nyújt.

**A weboldalon használt technológiák**

A Lehetőség a Kitörésre és a Tündérvirág Mozgás Kuckó a weboldalán a Facebook közösségi médiát alkalmazza. ( <http://lehetosegakitoresre.hu> ; [www.tunderviragmozgaskucko.hu](http://www.tunderviragmozgaskucko.hu) )

Adatkezelő mellett a közösségi média felület üzemeltetője is adatkezelőnek minősül, akik maguk is adatkezelést végeznek. Az üzemeltető adatkezelésére csak korlátozottan van befolyásunk. Azokon a helyeken, ahol befolyásolhatjuk és paraméterezhetjük azt, a rendelkezésünkre álló lehetőségek körében elősegítjük az adatvédelmi szempontból megfelelő adatkezelését. **A legtöbb esetben azonban nem tudjuk befolyásolni az üzemeltető tevékenységét, így nincsenek információink arról, hogy mely adatokat kezelnek pontosan.**

Az alábbi linket, a közös adatkezelők felelősségéről olvashat:
<https://www.facebook.com/legal/terms/page_controller_addendum>

<https://www.facebook.com/privacy/explanation>

**Adatkezelők**

A GDPR 26. cikke szerinti adatkezelők:

Elsődleges adatkezelő: Facebook Ireland Ltd.
4 Grand Canal Square
Grand Canal Harbour
Dublin 2 Ireland

Lehetőség a Kitörésre Alapítvány

Székhely: 1034 Budapest, Bécsi út 130. I/2.

Tündérvirág Mozgás Kuckó

Telephely: 1033 Budapest, Harang utca 4.

A Lehetőség a kitörésre Alapítvány és a Tündérvirág Mozgás Kuckó a vállalat Facebook oldalát tartalom előállítása és a Facebook felhasználókkal való kommunikáció céljából használja.

A szociális média felületeinken megadott adatait pl.: kommentárok, videók, képek, linkek, hírek stb. a szociális média felület teszi nyilvánossá, elérhetővé és az Alapítvány részéről semmilyen egyéb célból nem kerülnek felhasználásra.  Fenntartjuk magunknak a jogot, hogy az Alapítvány hivatalos közösségi média oldalain tartalmakat töröljünk, amennyiben ez szükséges. Adott esetben tartalmait az oldalainkon keresztül megosztjuk, amennyiben erre a szociális média felület lehetőséget biztosít (Megosztás gomb) és kommunikálunk Önnel a médiafelületen keresztül. Ebben az esetben az adatkezelés jogalapja a GDPR 6. cikk 1) bekezdés f) pontja szerinti jogos érdek. Az adatkezelés célja a kommunikációs tevékenységünk teljesítése.

Az Adatkezelő kezeli azokat az üzeneteket, like-okat, tartalmakat, melyeket a felhasználók a közösségi oldalán küldenek, megosztanak, vagy ahhoz más módon hozzáadnak. Továbbá a bejegyzésekhez tett egyéb reakciókkal (ideértve: „Vicces”, „Hűha”, „Szomorú”, „Dühítő”) összefüggésben szintén kapcsolatba léphet az érintettel, elsősorban az érintett észrevételének megválaszolása céljából.

Rendezvényeken/Eseményeken készült képfelvételek adatkezelése

A Rendezvényen való részvétel során Alapítványunk törekszik a hangulat, események, programok, tevékenység megörökítésére és megosztására a nyilvánosság felé, hogy minél szélesebb körben megismerjék az Alapítványunk szerteágazó aktivitását.

**6. AZ ADATKEZELÉS CÉLJA, MÓDJA ÉS JOGALAPJA**

Az Adatkezelő tevékenységének adatkezelései önkéntes hozzájáruláson, illetve törvényi felhatalmazáson alapulnak. Az önkéntes hozzájáruláson alapuló adatkezelések esetében az érintettek e hozzájárulásukat az adatkezelés bármely szakában visszavonhatják.

Bizonyos esetekben a megadott adatok egy körének kezelését, tárolását, továbbítását jogszabályok teszik kötelezővé, melyről külön értesítjük ügyfeleinket.

Felhívjuk az Adatkezelő részére adatközlők figyelmét, hogy amennyiben nem saját személyes adataikat adják meg, az adatközlő kötelessége az érintett hozzájárulásának beszerzése.

Adatkezelési alapelvei összhangban vannak az adatvédelemmel kapcsolatos hatályos jogszabályokkal, így különösen az alábbiakkal:

* 2011. évi CXII. törvény - az információs önrendelkezési jogról és az információ-szabadságról (Infotv.);
* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében tör-ténő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR);
* 2013. évi V. törvény – a Polgári Törvénykönyvről (Ptk.);
* 2000. évi C. törvény – a számvitelről (Számv. tv.);
* 2017. évi LIII. törvény – a pénzmosás és terrorizmus finanszírozása megelőzéséről és megakadályozásáról (Pmt.);
* 2013. évi CCXXXVII. törvény – a hitelintézetekről és a pénzügyi vállalkozások-ról (Hpt.).

**7. AZ ÉRINTETTEK JOGAI**

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve – a jogszabályban elrendelt adatkezelések kivételével – törlését a hírlevelek láblécében található linken vagy a Adatkezelő bármelyik elérhetőségén.

Az érintett kérelmére a Adatkezelő tájékoztatást ad az általa kezelt adatairól, az adatkezelés céljáról, jogalapjáról, időtartamáról, az adatfeldolgozó nevéről, címéről (székhelyéről) és az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg az adatokat.

Az Adatkezelő köteles a kérelem benyújtásától számított legrövidebb idő alatt, legfeljebb azonban 25 napon belül írásban, közérthető formában, ingyenesen megadni a tájékoztatást.

A valóságnak meg nem felelő személyes adatot az Adatkezelő helyesbíteni köteles.

A személyes adatot az Adatkezelő törli, ha kezelése jogellenes, az érintett kéri, az hiányos vagy téves – és ez az állapot jogszerűen nem korrigálható - feltéve, hogy a törlést törvény nem zárja ki, ha az adatkezelés célja megszűnt, az adatok tárolásának törvényben meghatározott határideje lejárt, vagy azt a bíróság vagy az adatvédelmi biztos elrendelte.

A helyesbítésről és a törlésről az érintettet, továbbá mindazokat értesíti, akiknek korábban az adatot adatkezelés céljára továbbította. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

Az érintett tiltakozhat személyes adatának kezelése ellen, ha a személyes adatok kezelése (továbbítása) kizárólag az adatkezelő vagy az adatátvevő jogának vagy jogos érdekének érvényesítéséhez szükséges, kivéve, ha az adatkezelést törvény rendelte el, a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik, a tiltakozás jogának gyakorlását egyébként törvény lehetővé teszi.

Az Adatkezelő – az adatkezelés egyidejű felfüggesztésével – a tiltakozást köteles a kérelem benyújtásától számított legrövidebb időn belül, de legfeljebb 15 nap alatt megvizsgálni, és annak eredményéről a kérelmezőt írásban tájékoztatni. Amennyiben a tiltakozás indokolt, az adatkezelő köteles az adatkezelést – beleértve a további adatfelvételt és adattovábbítást is – megszüntetni és az adatokat zárolni, valamint a tiltakozásról, illetőleg az annak alapján tett intézkedésekről értesíteni mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

Az érintett a jogainak megsértése esetén az adatkezelő ellen bírósághoz vagy az adatvédelmi hatósághoz fordulhat.

Jogorvoslati lehetőséggel, panasszal a következő elérhetőségeken lehet élni:

**Név: Nemzeti Adatvédelmi és Információszabadság Hatóság**

**Cím: 1125 Budapest, Szilágyi Erzsébet fasor 22/c.**

**Telefon: 06- 1-391-1400**

**Fax: 06-1-391-1410**

**E-mail: ugyfelszolgalat@naih.hu**

**Weboldal: naih.hu**

**8. EGYÉB RENDELKEZÉSEK**

E tájékoztatóban fel nem sorolt adatkezelésekről az adat felvételekor adunk tájékoztatást.

Tájékoztatjuk ügyfeleinket, hogy a bíróság, az ügyész, a nyomozó hatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, a Magyar Nemzeti Bank, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkereshetik az adatkezelőt.

Az Adatkezelő a hatóságok részére – amennyiben a hatóság a pontos célt és az adatok körét megjelölte – személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.